Η **Pontiac** (Πόντιακ) ήταν αμερικανική μάρκα κατασκευής αυτοκινήτων. Ιδρύθηκε στις 28 Δεκεμβρίου 1925, εξ αρχής ως εταιρεία του αμερικανικού ομίλου της General Motors (που είχε ιδρυθεί το 1908). Κατά το μεγαλύτερο μέρος της ιστορίας της στη Βόρεια Αμερική, η Pontiac υπήρξε η τέταρτη στην ιεραρχία μάρκα στον όμιλο της General Motors, ακριβότερη από την Chevrolet, αλλά πίσω από την Oldsmobile, την Buick και την Cadillac.

Αρχίζοντας από τα μοντέλα της σεζόν (model year) του 1959, η Pontiac επικεντρώθηκε στη στρατηγική να πουλάει το lifestyle που υποσχόταν η ιδιοκτησία των μοντέλων της. Για την ακρίβεια, αυτοπροσδιορίστηκε ως η εταιρεία επιδόσεων (performance division) της General Motors, με έμφαση στις επιδόσεις, αλλά σε λογική εμπορική τιμή, και με το διαχρονικό σλόγκαν «we built excitement» («κατασκευάζουμε ενθουσιασμό»).

Διακοπή
-------

Στις 2 Δεκεμβρίου 2008, ο όμιλος της General Motors ανακοίνωσε ότι εξέταζε τη διακοπή αρκετών από τις εταιρείες της, μεταξύ των οποίων και την Pontiac, προκειμένου να πείσει το Κογκρέσο των Ηνωμένων Πολιτειών να της χορηγήσει δάνειο 25 δισεκατομμυρίων δολαρίων για να γλιτώσει την οριστική πτώχευση. Αυτό συνέβη λόγω της παγκόσμιας κρίσης της αυτοκινητοβιομηχανίας (2008 - 2010), που είχε φέρει τότε ολόκληρο τον όμιλο στο χείλος του γκρεμού.

Στις 23 Απριλίου 2009 δημοσιεύτηκε μια αναφορά ότι η General Motors θα καταργούσε οριστικά την Pontiac και θα διατηρούσε μόνο 4 εταιρείες, την Chevrolet, την Buick, την Cadillac και την GMC (η τελευταία κατασκεύαζε, διαχρονικά, και εξακολουθεί να παράγει μόνο SUV και pick-up). Η απόφαση διακοπής της Pontiac ελήφθη κυρίως λόγω της ολοένα και μεγαλύτερης απειλής χρεωκοπίας αν η General Motors δεν εκπλήρωνε τις υποσχέσεις που είχε δώσει στο Κογκρέσο, οι οποίες είχαν ημερομηνία λήξης της σχετικής προθεσμίας την 1η Ιουνίου 2009. Τελικώς, στις 27 Απριλίου 2009, η General Motors ανακοίνωσε και επίσημα την κατάργηση της Pontiac μέχρι τα τέλη της σεζόν του 2010.

Το Pontiac G6 ήταν το τελευταίο μοντέλο της Pontiac που παρήχθη ποτέ (στη φωτογραφία ένα G6 σεντάν της σεζόν του 2009,5).
Αν και τυπικώς η μαζική παραγωγή της Pontiac έληξε τον Δεκέμβριο του 2009, τον Ιανουάριο του 2010 κατασκευάστηκε ένα τελευταίο αντίτυπο, το οποίο ήταν ένα λευκό Pontiac G6 εκδοχής 4-πορτο σεντάν, της σεζόν (model year) του 2010, και παρήχθη στο εργοστάσιο Orion Township Assembly Line. Αυτό πιθανώς συνέβη για συμβολικούς λόγους, προκειμένου το τελευταίο αυτοκίνητο της εταιρείας να παραχθεί σε έδαφος των ΗΠΑ. Η οριστική κατάργηση της εταιρείας πάντως, έλαβε χώρα στις 31 Οκτωβρίου 2010, όταν η General Motors επισημοποίησε το κλείσιμο όλων των αντιπροσωπειών της Pontiac και έληξαν επίσημα και όλες οι οικονομικές διαστηριότητές της. Ωστόσο, το όνομα της Pontiac παραμένει επίσημα κατοχυρωμένο από την General Motors.

Για την ιστορία, η Pontiac ήταν μία από τις τρεις αυτοκινητοβιομηχανίες που ο όμιλος της General Motors κατήργησε μέσα στο έτος 2010, ενώ οι άλλες δύο ήταν η Hummer και η Saturn. Η Oldsmobile είχε την ίδια τύχη τον Απρίλιο του 2004, όταν επίσης καταργήθηκε από την General Motors αλλά πιο σταδιακά, καθώς είχε ανακοινωθεί επίσημα η διακοπή της ήδη από τις 12 Δεκεμβρίου 2000.

Παραπομπές
----------

1. ↑  Peek, Jeff (11 Απριλίου 2019). «Fitzpatrick and Kaufman's 10 best Pontiac ads». Hagerty. Ανακτήθηκε στις 8 Ιανουαρίου 2021.
2. ↑  «A Tribute to the Best of Pontiac». Car and Driver. 13 Ιουλίου 2009. Ανακτήθηκε στις 8 Ιανουαρίου 2021.
3. ↑  «"GM Restructuring Plan for Long-Term Viability"» (PDF). *Freep.com*. 2 Δεκεμβρίου 2008. Ανακτήθηκε στις 12 Οκτωβρίου 2010.
4. ↑  Lavrinc, Damon (23 Απριλίου 2009). «Report: General Motors to kill Pontiac on Monday». *Autoblog.com*. Ανακτήθηκε στις 12 Οκτωβρίου 2010.
5. ↑  Green, Jeff (24 Απριλίου 2009). «"GM Said to Preserve GMC Brand, Eliminate Pontiac in New Plan" (April 24, 2009)». *Bloomberg.com*. Ανακτήθηκε στις 12 Οκτωβρίου 2010.
6. ↑  Silke, Sharon (28 Απριλίου 2009). «GM killing its Pontiac brand, sources say». *USA Today*. Ανακτήθηκε στις 12 Οκτωβρίου 2010.
7. ↑  «Pontiac hits end of the road after 82 years». *Nbcnews.com*. 3 Δεκεμβρίου 2009. Ανακτήθηκε στις 5 Οκτωβρίου 2014.
8. ↑  Paukert, Chris (27 Απριλίου 2009). «Officially Official: GM kills Pontiac (Updated with lve webcast embed». *Autoblog.com*. Ανακτήθηκε στις 12 Οκτωβρίου 2010.
9. ↑  «Trademark Basics». *Legalhelp.org*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 17 Ιουνίου 2015.

Βιβλιογραφία
------------

* Gunnell, John, επιμ. (1987). *The Standard Catalog of American Cars 1946–1975*. Krause Publications. ISBN 0-87341-096-3.
* Flammang, James· Kowalke, Ron (1999). *The Standard Catalog of American Cars 1976–1999*. Krause Publications. ISBN 0-87341-755-0.
* Jim Wangers; *Glory Days: When Horsepower and Passion Ruled Detroit*; Bentley Publishers (October 1998);  
paperback: 348 pages, (ISBN 0-8376-0208-4), (ISBN 978-0-8376-0208-0); hardcover: 309 pages, (ISBN 0-8376-0207-6), (ISBN 978-0-8376-0207-3).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Pontiac** |

* Forever Pontiac (forum)
* Pontiac Portal at The Crittenden Automotive Library.
* Pontiac Power Page
* Pontiac Club
* The Life and Death of Pontiac

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85104810

 |

 |